20/05/2011 | Administración LocalMunicipal
Sada
Secretaría
Bases xerais e específicas para a provisión de prazas de persoal laboral fixo incluídas na oferta de emprego público 2008

A alcaldía deste Concello a través do Decreto 704/2011 do seis de maio, aprobou as seguintes bases da convocatoria de prazas incluídas na oferta de emprego público 2008: É obxecto das presentes bases xerais a regulación da provisión en propiedade das prazas vacantes de persoal laboral incluídas na Oferta de emprego público do Concello de Sada para 2008 aprobada por Decreto da Alcaldía 888/2008 do dezaseis de xuño (BOP nº 166 de 19/07/2008, DOG nº 141 de 22/07/2008). As funcións propia do posto de telefonista son: - Atención da centraliña. - Información e atención de carácter xeral ó público. As función propias do posto de operario son: as propias do oficio que se lle encomenden para mantemento dos servizos municipais e limpeza pública. Coas características e funcións que se describen especificamente na ficha descritiva da Relación de Postos de traballo vixente no Concello de Sada. Oposición libre para as dúas prazas. Os correspondentes procesos selectivos regularanse polo disposto nestas bases xerais e nas específicas de cada praza e a convocatoria, e no que non estea previsto nelas segundo as seguintes disposicións: – Lei 7/1985, de 2 de abril, reguladora das bases de réxime local. – Lei 7/2007, de 12 de abril, do Estatuto básico do empregado público. (en adiante EBEP) – Decreto Lexislativo 1/2008, de 13 de marzo, polo que se aproba o Texto Refundido da Lei da función pública de Galicia –– Lei 5/97, do 22 de xullo, de administración local de Galicia, – Real decreto lexislativo 781/86, de 18 de abril, polo que se aproba o texto refundido de disposicións legais vixentes en materia de réxime local. – Real decreto 896/1991, do 7 de xuño, sobre regras básicas e programas mínimos a que debe axustarse o procedemento de selección dos funcionarios da Administración Local. – Regulamento de selección do persoal da administración da Comunidade Autónoma de Galicia, do 20 de marzo de 1991, e supletoriamente Real decreto 364/1995, do 10 de marzo, polo que se aproba o Regulamento xeral de ingreso do persoal ó servizo da Administración do Estado. – As demais disposicións que sexan de pertinente aplicación. Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un á data en que termine o prazo de presentación de solicitudes e mantelos ata o momento da formalización do contrato. a) Ter a nacionalidade española ou ser nacional dun Estado membro da Unión Europea ou doutros Estados aos que se refire e nas condicións que establece o artigo 57 do EBEP. b) Ter cumpridos dezaseis anos de idade e non ter alcanzado a idade máxima de xubilación forzosa. c) Estar en posesión do título que en cada caso se sinale na convocatoria específica respectiva, ou en condicións de obtelo na data en que termine o prazo de presentación de instancias. No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da Credencial que acredite a súa homologación. d) Compatibilidade funcional: Posuír a capacidade funcional para o desempeño das tarefas habituais da praza á que se aspira. e) Non ter sido separado/a, mediante expediente disciplinario, do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no caso de que fose separado ou inhabilitado. Idéntico requisito seralles esixido aos nacionais dos demais estados membros da Unión Europea ou doutros Estados, no seu caso. f) Os requisitos especiais que, no seu caso, se poidan establecer nas convocatorias específicas.1.- As instancias para solicitar tomar parte no proceso selectivo, dirixiranse ao Ilmo. Sr. Alcalde e presentaranse no Rexistro Xeral do Concello debidamente cubertas, durante o prazo de vinte días naturais contados desde o seguinte ao da publicación do anuncio de cada convocatoria no Boletín Oficial do Estado. Poderán, así mesmo, remitirse na forma prevista no artigo 38.4 da Lei 30/1992, do 26 de novembro, de réxime xurídico das administracións públicas e procedemento administrativo común. (en adiante LRXAP) Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a todos os efectos. Para ser admitido/a e, no seu caso, tomar parte nas probas selectivas, bastará con que as persoas aspirantes manifesten nas súas instancias que reúnen todos e cada un dos requisitos xerais esixidos na base segunda así como os específicos que se esixan nas convocatorias específicas, referidos sempre ao día en que remate o prazo de presentación de instancias.2. A instancia irá acompañará inescusablemente de: a) Carta de pagamento acreditativa de que se procedeu ao aboamento do importe das taxas de tramitación do proceso de selección, de acordo coa ordenanza fiscal reguladora vixente no prazo de presentación de solicitudes. As taxas ingresaranse nalgunha das seguintes contas bancarias municipais: CAIXAGALICIA 2091/0035/83/3110000028 BANCO DE GALICIA 0075/8989/13/0600093769. Só se devolverá no caso de que a persoa aspirante non sexa admitida ao proceso selectivo. En ningún caso a presentación e pago das taxas suporá a substitución do trámite de presentación de instancia. Asemade a ausencia de xustificante do seu aboamento, dentro do prazo de presentación de instancias, non poderá ser obxecto de subsanación, determinando a exclusión da persoa aspirante. b) Fotocopia do D. N. I. ou resgardo do mesmo, pasaporte ou carné de conducir. No suposto de ser nacional doutros Estados pasaporte ou documento válido correspondente que acredite a súa identidade e o visado correspondente, de ser este esixible, e no seu caso permiso de residencia en vigor. c) Calquera outro documento que poida establecer a convocatoria específica Terminado o prazo de presentación de instancias a Alcaldía-Presidencia ditará resolución pola que declarará aprobada a lista de persoas admitidas e excluídas, con indicación do prazo para emendar que nos termos da LRXAP se lles concede aos/ás aspirantes excluídos/as, e determinando así mesmo o lugar, data e hora de comezo dos exercicios e a composición do tribunal. Esta resolución será publicada no Boletín Oficial da Provincia e exporase no taboleiro de anuncios do Concello. Así mesmo, e sempre que sexa posible, a citada resolución publicarase, a título informativo e complementario, na web municipal (www.concellodesada.com) A publicación desta resolución no Boletín Oficial da Provincia será determinante dos prazos para os efectos de posibles impugnacións ou recursos. A lista provisional elevarase a definitiva polo transcurso do prazo de reclamacións, se non as houber. No caso contrario, exporase de novo a lista definitiva, no mesmo lugar que a provisional, así como a resolución das solicitudes de abstención ou recusación nun prazo máximo dun mes a partir da finalización do prazo de reclamacións. O feito de figuraren na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoca. Cando da documentación que debe presentarse, no caso de superaren o proceso selectivo, se desprenda que non posúen algún dos requisitos, os interesados decaerán en todos os dereitos que puidesen derivar da súa participación no procedemento. Os órganos de Selección dos procesos selectivos para o ingreso de persoal designaranse de conformidade có disposto no artigo 60 do EBEP e no Real decreto 896/1991, de 7 de xuño. Os órganos de Selección serán colexiados e deberán axustarse aos principios de imparcialidade e profesionalidade e tenderan á paridade entre muller e home. A pertenza aos mesmos será sempre a título individual e non poderá exercerse esta en representación ou por conta de ninguén. A súa composición será predominantemente técnica e os seus membros deberán posuír un nivel de titulación igual ou superior ao esixido para o acceso ás prazas convocadas. Os membros do tribunal deberán ser funcionarios de carreira ou persoal laboral fixo. O tribunal estará constituído por un presidente, catro vogais e un secretario, que actuará con voz e sen voto, así como os seus respectivos suplentes. A composición nominal do tribunal establecerase mediante Resolución da Alcaldía, xunto coa aprobación da listaxe de admitidos/as e excluídos/as. Ningún tribunal poderá constituírse nin actuar sen a asistencia de máis da metade dos seus membros, titulares ou suplentes e, en todo caso, requírese a asistencia do presidente e do secretario ou os que legalmente os substitúan. No caso de vacante por ausencia, enfermidade ou calquera outra causa legal, o/a presidente/a será substituído/a, segundo o disposto na resolución que o/a nomeou. No caso de que tampouco poida concorrer a persoa substituta, corresponderalle a presidencia do órgano de selección ao vogal de maior antigüidade e de máis idade de entre os seus membros. No caso de vacante por ausencia, enfermidade ou calquera outra causa legal, o/a secretario/a será substituído/a, segundo o disposto polo órgano que o/a nomeou. No caso de que tampouco poida concorrer a persoa substituta, corresponderá a función de secretario a un dos vogais, tras o acordo adoptado polo órgano de selección. Os membros dos órganos de Selección deberán absterse de formar parte destes cando concorran as circunstancias previstas no artigo 28 da LRXAP, notificándollo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo con o artigo 29 da mencionada Lei. Os órganos de Selección poderán dispoñer a incorporación de asesores/as especialistas para as probas en que así o consideren necesario ou conveniente. Estes/as asesores/as actuarán con voz e sen voto, e limitaranse ao exercicio das especialidades técnicas polas cales colaboran co respectivo tribunal. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo. O órgano de Selección resolverá todas as dúbidas que poidan xurdir na aplicación destas normas. Así mesmo queda autorizado para resolver as dúbidas que se presenten e para tomar os acordos necesarios para a boa orde das probas no non previsto nestas bases. a) A publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase nos locais onde teñan lugar estes e no taboleiro de Edictos da Casa do Concello. b) Os/as aspirantes serán convocados/as para cada exercicio en chamamento único salvo casos de forza maior debidamente xustificados e apreciados discrecionalmente polo Tribunal. c) Os/as aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal, e tamén dos medios materiais adecuados que sexan necesarios para a práctica daqueles. O Tribunal identificará aos/ás opositores/as ao comezo de cada exercicio e poderá requirir, en calquera fase do proceso selectivo, que se identifiquen debidamente. Se durante o desenvolvemento do proceso selectivo chegase a coñecemento do tribunal que algún/algunha dos/as aspirantes carece de calquera dos requisitos esixidos na convocatoria, será excluído, previa audiencia do/a interesado/a, comunicándollo no mesmo día á autoridade que convocara o proceso selectivo. d) A orde de actuación dos/as aspirantes naqueles exercicios que non poidan ter lugar conxuntamente iniciarase alfabeticamente por aqueles cuxo primeiro apelido empece pola letra L, de conformidade có establecido na Resolución de 1 de febreiro de 2011, pola que se publica o resultado do sorteo celebrado o 1/02/2011 á que se refire o artigo 9 do Regulamento de Selección do persoal da Comunidade Autónoma de Galicia e cuxo resultado foi publicado no DOG 7/02/2011. De non existir aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. e) Nas convocatorias específicas que completan a presente unitaria, concretarase o contido de cada proba, a súa forma de desenvolvemento, o sistema de cualificación dos exercicios e os programas respectivos. f) Os exercicios celebraranse a porta pechada sen outra asistencia que a dos opositores, membros do Órgano de selección e os colaboradores designados por este. Os exercicios que teñan lugar por escrito poderán ser lidos publicamente, se así o acorda o Órgano de selección, podendo este dialogar có/a aspirante có fin de determinar os seus coñecementos sobre o contido do exposto. Na realización e corrección dos exercicios escritos que non sexan de exposición ou lectura pública garantirase o anonimato, podendo utilizar o Órgano de selección os medios que considere oportunos. Nos exercicios que comprendan probas físicas, o Órgano de selección poderá esixir o certificado médico correspondente que acredite que os/as aspirantes se encontran nas debidas condicións para realizalas ou sometelo/a a recoñecemento médico previo. g) As cualificacións dos/as aspirantes aprobados/as en cada un dos exercicios serán publicadas no taboleiro de anuncios do Concello. h) Se o Órgano de selección, de oficio ou con base nas reclamacións que os interesados poidan presentar nos dous días hábiles seguintes á realización de un exercicio, anulase algunha ou algunhas das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada conforme o previsto no artigo 114 da LRXAP. Unha vez terminada a cualificación dos/as aspirantes, o Órgano de selección publicará a relación de aprobados que estará integrada polos aspirantes que tendo superados todos os exercicios obrigatorios obtiveran a puntuación total máis alta, e elevará esta relación ao Ilmo. Sr. Alcalde para os efectos de formalización dos contratos laborais. Declárase expresamente que os respectivos Órganos de selección que se designen para xulgar as distintas probas selectivas non poderán declarar que as aprobaron un número de persoas aspirantes superior ao de prazas convocadas. As persoas aspirantes propostas achegarán dentro do prazo de vinte días naturais contados a partir da publicación da lista de aprobados/as, os documentos seguintes: 1.-Copia autenticada ou fotocopia (que deberá presentarse co seu orixinal para compulsar) do título académico esixido na respectiva convocatoria específica en base ao cal se procedeu á admisión, ou ben xustificante de cumprir todos os requisitos para a súa expedición. Se este documento estivese expedido despois da data de remate do prazo de presentación de instancias, deberá xustificarse a data en que finalizaron os correspondentes estudos.2.-Certificado médico acreditativo de posuír a capacidade funcional para o desempeño das tarefas habituais da praza á que se aspira. No suposto de discapacitados/as, terase en conta tamén o que establece a base undécima da presente convocatoria.3.-Declaración xurada de que non foi separado/a, mediante expediente disciplinario, do servizo do Estado ás comunidades autónomas ou ás entidades locais, nin atoparse inhabilitado/a para o exercicio de funcións públicas por resolución xudicial.4.-Declaración xurada de non incorrer en ningún dos supostos de incapacidade ou incompatibilidade establecidos na lexislación vixente sobre a materia referido ao momento da súa toma de posesión.5.- Fotocopia do número de afiliación a Seguridade social (no caso de que se estivera dado/a de alta nela). 6.- Datos bancarios para domiciliación de pagos 7- Enderezo, teléfono de contacto, declaración de situación familiar a efectos de IRPF. Para o suposto que tivera a condición de funcionario/a público/a, estarase exento/a de xustificar documentalmente as condicións e requisitos xa demostrados para obter o seu anterior nomeamento, e deberá presentar certificación da administración pública ou organismo público do que dependa, acreditando a súa condición e demais circunstancias que consten no seu expediente persoal, ou folla de servizos, e, en todo caso, fotocopia compulsada do título esixido nas bases específicas. As persoas aspirantes que tiveran superado o proceso selectivo e acreditado o cumprimento dos requisitos esixidos na convocatoria coa presentación da documentación sinalada na Base novena, serán contratados mediante a formalización do contrato correspondente que será ordenada por resolución da alcaldía. Efectuarase no prazo trinta días naturais, a contar desde o seguinte ao que lle sexa notificada a proposta de contratación. Na resolución de formalización de contrato establecerase un período de proba de acordo coa normativa de aplicación. Os contratos resolveranse cando, por resolución motivada da Alcaldía e de acordo co procedemento establecido nas bases específicas, os/as aspirantes contratados non superaran o período de proba. Os/as aspirantes que formalicen contrato quedarán obrigados a realizar o traballo no horario e forma requiridos polo servizo, con horario de mañá, tarde ou xornada partida. As xornadas e horarios de traballo determinaranse segundo as normas establecidas no convenio colectivo de persoal laboral do Concello de Sada vixente no momento de formalización do contrato. Os/as aspirantes con discapacidade farán constar na instancia se precisan adaptación para as probas e que tipo. A solicitude de adaptación poderá ser formulada por calquera aspirante con discapacidade debidamente acreditada, sen prexuízo da quenda pola que concorra ás probas selectivas. Coa finalidade de facilitar o acceso á información das persoas aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello e, se fose o caso, no BOP da Coruña. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os/as aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Sada, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Sada, Avda. da Mariña 25, 15160, Sada. a) Para a cobertura das renuncias das persoas seleccionadas nas convocatorias que regulan estas bases xerais, poderá acudirse a aqueles procesos selectivos finalizados ao amparo da presente convocatoria nos que houbese aspirantes que superaran todos os exercicios da fase de oposición e non obtiveran praza, debendo optarse polos/as opositores/as que acumulen mellor puntuación. b) O chamamento efectuarase por medio de telegrama ou calquera outro medio que permita ter constancia da súa recepción polo/a interesado/a. Os que sendo chamados para facer efectiva a contratación non se presentasen no prazo de 48 horas ou renunciasen ó mesmo, perderán os seus dereitos, sendo excluídos das listas, agás os casos de forza maior debidamente acreditados e apreciados. De producirse este suposto chamarase ó/a seguinte da lista. As presentes Bases así como as convocatorias e súas respectivas Bases específicas cantos actos administrativos deriven destas e da actuación dos tribunais poderán ser impugnadas polas/os interesadas/os nos casos, termos e forma que prevé a Lei 30/1992, do 26 de novembro, de réxime xurídico das administracións públicas e do procedemento administrativo común; Lei 7/1985, do 2 de abril, reguladora das bases do réxime local, así como na Lei 29/1998, do 13 de xullo, reguladora da xurisdición contencioso- administrativa.1ª.- Obxecto da convocatoria: A provisión dunha praza vacante do cadro persoal laboral fixo do Concello de Sada, de conformidade coas seguintes bases especificas que completan as bases xerais da convocatoria unitaria para a provisión en propiedade das prazas de persoal laboral fixo incluídas na oferta de emprego público desta Concello do ano 2008.- A praza está encadrada na cadro de persoal laboral fixo. Grupo V, nivel 14, denominación: Telefonista. Equiparada ó grupo de clasificación de funcionarios: agrupacións profesionais (grupo E segundo a Lei 30/1984). O número de prazas que se convocan é UNHA (1) As funcións do posto de traballo serán as propias de telefonista segundo a relación de postos de traballo (RPT) vixente neste Concello. Para ser admitido/a á realización das probas, os/as aspirantes deberán reunir, ademais das condicións e requisitos establecidos nas bases xerais da convocatoria, os seguintes requisitos: - Estar en posesión do certificado de escolaridade ou equivalente, ou en condicións de obtelo na data en que remate o prazo de presentación de instancias. Os/as aspirantes que desexen participar no proceso selectivo deberán presentar a correspondente instancia de conformidade co establecido na base cuarta das xerais. O importe das taxas de tramitación de solicitudes do proceso de selección ascende a 6 € (euros) segundo o establecido na ordenanza fiscal núm.6 deste Concello. Aos efectos de exención da realización do exercicio de coñecemento de lingua galega os/as aspirantes deberán presentar, no prazo de presentación de instancias, orixinal ou copia compulsada do título CELGA 2, validación, equivalente ou superior. Constituirase segundo o disposto na base sexta das xerais e actuarán de conformidade co estipulado nela. TFICIAL DA PROVINCIA DA CORUÑA O sistema selectivo será o de oposición. Constará de tres exercicios, sendo os dous primeiros de carácter obrigatorio e eliminatorio e o terceiro de carácter eliminatorio e obrigatorio para aqueles que non presenten a documentación establecida na base 3ª. -Primeiro exercicio: consistirá en contestar por escrito un cuestionario tipo test composto por 40 preguntas e catro de reserva, sobre o temario que figura como anexo das presentes bases, con catro respostas alternativas, sendo unicamente unha delas a correcta. Cada tres respostas erróneas descontarán unha correcta.- O tempo máximo para a realización deste exercicio será dunha hora. O exercicio cualificarase sobre 10 puntos, a razón de 0,25 puntos por cada resposta correcta. Sendo necesario acadar 5 puntos para a súa superación -Segundo exercicio: Consistirá na realización dun exercicio práctico integrado por unha ou varias probas relacionadas coas funcións do posto de traballo obxecto desta convocatoria e co seu temario anexo, no tempo que determine o tribunal. O exercicio cualificarase sobre 10 puntos. Sendo necesario acadar 5 puntos para a súa superación -Terceiro exercicio: coñecemento da lingua galega. Consistirá na tradución directa ou inversa dun texto en galego ou castelán, sen axuda de dicionario. A duración deste exercicio será de trinta minutos. Este exercicio será cualificado de apto ou non apto. A puntuación final do proceso será a resultante da suma da valoración dos exercicios puntuables. De producirse empate na puntuación final, dirimirase a favor da maior puntuación obtida no segundo exercicio e de persistir o empate o criterio será a puntuación obtida no primeiro exercicio. I.- Parte Xeral 1.- A Constitución Española de 1978. Principios xerais, estrutura e contido. Dereitos e deberes fundamentais.2.- A organización territorial do Estado. Comunidades Autónomas. O Estatuto de Autonomía de Galicia. Nocións xerais sobre a Coroa, as Cortes Xerais o Goberno e a Administración. As Entidades Locais.3.- Os municipios: a organización municipal. Órganos de goberno dos concellos, funcionamento e competencia. O persoal ó servizo das Corporación locais. Dereitos. Deberes. II.- Parte Específica: 1.- Atención ao público. Dereitos dos administrados. Relacións cos usuarios e visitantes 2.- O posto de telefonista; funcións, prioridades a ter en conta na execución das súas funcións.3.- Concepto de documento, rexistro e arquivos. Funcións do rexistro 4.- Lei Orgánica 15/1993, de 13 de decembro, de protección de datos de carácter temporal: disposicións xerais, protección de datos. Dereitos das persoas, ficheiros de titularidade pública.5.- Nocións básicas de informática: sistema operativo Windows, paquete Office, software libre.6.- A comunicación 7.-A rede telefónica. Transmisión de datos por vía telefónica. Centraliña.- 8.- Lei 7/2007, do 12 de abril, do Estatuto Básico do Empregado Público.9.- Internet. Intranet. Correo básico 10.- Conceptos básicos sobre seguridade e saúde no traballo.11.- A organización política e administrativa do Concello: o Goberno Municipal. O Pleno. O Alcalde. Os Tenentes de Alcalde. A Xunta de Goberno. Órganos complementarios. Composición e Atribucións.12.-O Termo municipal do Concello de Sada. A súa historia e os aspectos xeográficos 13.-O Concello de Sada: Parroquias. Núcleos. Rede viaria. Principais edificios públicos, monumentos e lugares de interese histórico, cultural, paisaxístico.14 O Concello de Sada: Actividades culturais e deportivas, sociais, etc.15.- O Concello de Sada: Organización e servizos municipais.16.- Servizos doutras administracións públicas e entidades privadas no termo municipal de Sada.- 1ª.- Obxecto da convocatoria: A provisión dunha praza vacante do cadro persoal laboral fixo do Concello de Sada, de conformidade coas seguintes bases especificas que completan as bases xerais da convocatoria unitaria para a provisión en propiedade das prazas de persoal laboral fixo incluídas na oferta de emprego público desta Concello do ano 2008. A praza está encadrada na cadro de persoal laboral fixo. Grupo V, nivel 14, denominación: operario. Equiparada ó grupo de clasificación de funcionarios: agrupacións profesionais (grupo E segundo a Lei 30/1984 do 2 de agosto de medidas de reforma da función pública). O número de prazas que se convocan é UNHA (1) As funcións do posto de traballo serán as propias de operario segundo a relación de postos de traballo (RPT) vixente neste Concello. Para ser admitido/a á realización das probas, os/as aspirantes deberán reunir, ademais das condicións e requisitos establecidos nas bases xerais da convocatoria, os seguintes requisitos: - Estar en posesión do certificado de escolaridade ou equivalente, ou en condicións de obtelo na data en que remate o prazo de presentación de instancias. As persoas que desexen participar no proceso selectivo deberán presentar a correspondente instancia de conformidade co establecido na base cuarta das xerais. O importe das taxas de tramitación de solicitudes do proceso de selección ascende a 6€ (euros) segundo o establecido na ordenanza fiscal núm.6 deste Concello. Aos efectos de exención da realización do exercicio de coñecemento de lingua galega os/as aspirantes deberán presentar, no prazo de presentación de instancias, orixinal ou copia compulsada do título CELGA 2, validación, equivalente ou superior. Constituirase segundo o disposto na base sexta das xerais e actuará de conformidade co estipulado nela. TFICIAL DA PROVINCIA DA CORUÑA O sistema selectivo será o de oposición. Constará de tres exercicios, sendo os dous primeiros de carácter obrigatorio e eliminatorio e o terceiro de carácter eliminatorio e obrigatorio para aqueles que non presenten a documentación establecida na base 3ª. -Primeiro exercicio: consistirá en contestar por escrito un cuestionario tipo test composto por 40 preguntas e catro de reserva, sobre o temario que figura como anexo das presentes bases, con catro respostas alternativas, sendo unicamente unha delas a correcta. Cada tres respostas erróneas descontarán unha correcta.- O tempo máximo para a realización deste exercicio será dunha hora. O exercicio cualificarase sobre 10 puntos, a razón de 0,25 puntos por cada resposta correcta, sendo necesario acadar 5 puntos para a súa superación. -Segundo exercicio: Consistirá na realización dun exercicio práctico integrado por unha ou varias probas relacionadas coas funcións do posto de traballo obxecto desta convocatoria e co seu temario anexo. O tempo máximo para a realización deste exercicio será de tres horas. O exercicio cualificarase sobre 10 puntos. Sendo necesario acadar 5 puntos para a súa superación. -Terceiro exercicio: coñecemento da lingua galega. Consistirá na tradución directa ou inversa dun texto en galego ou castelán, sen axuda de dicionario. A duración deste exercicio será de trinta minutos. Este exercicio será cualificado de apto ou non apto. A puntuación final do proceso será a resultante da suma da valoración dos exercicios puntuables. De producirse empate na puntuación final, dirimirase a favor da maior puntuación obtida no segundo exercicio, e de persistir o empate o criterio será a puntuación obtida no primeiro exercicio. I.- Parte Xeral 1.- A Constitución Española de 1978. Principios xerais, estrutura e contido. Dereitos e deberes fundamentais.2.- A organización territorial do Estado. Comunidades Autónomas. O Estatuto de Autonomía de Galicia. Nocións xerais sobre a Coroa, as Cortes Xerais o Goberno e a Administración. As Entidades Locais.3.- Os municipios: a organización municipal. Órganos de goberno dos concellos, funcionamento e competencia. O persoal ó servizo das Corporación locais. Dereitos. Deberes. II.- Parte Específica: 4.- Os servizos públicos municipais: as obras públicas.5.- O Concello de Sada: Parroquias. Núcleos. Rede viaria. Principais edificios públicos, monumentos e lugares de interese histórico, cultural, paisaxístico.6.- Coñecemento básico dos traballos que realiza un operario nos distintos oficios e servizos municipais.7.- Mantemento e conservación de edificios e instalacións públicas: funcións de mantemento, descrición, características e aplicacións das ferramentas, materiais a empregar, maquinaria e demais aparellos que se empregan nos distintos oficios e servizos municipais.8.- Mantemento e conservación das vías públicas e mobiliario urbano: avarías frecuentes e reparación.9.- Obras menores 1: nocións básicas de albanelaría, xardinaría, e pintura.10.- Obras menores 2: nocións básicas de fontanería e carpintaría.11.- Manexo de máquinas e útiles de limpeza viaria. Pavimentación de camiños. Regos asfálticos en frío. Mesturas bituminosas.12.- Mantemento e conservación de parques e xardíns.13.- Levantamento de muros de calquera tipo. Revestimento de paredes con morteiro. Enlocido de teitos. Reposición de baldosas e reparación de pavimentos.14.- Seguridade e hixiene no traballo: riscos, medidas de protección individual e colectiva.- Sada, 9 de maio de 2011 O alcalde Abel López Soto